b"\n_START_ARTICLE_\nGwyneth Paltrow\n_START_SECTION_\nZgodnje \xc5\xbeivljenje\n_START_PARAGRAPH_\nGwyneth Kate Paltrow se je rodila v Los Angelesu, Kalifornija, Zdru\xc5\xbeene dr\xc5\xbeave Amerike mami Blythe Danner, igralkaigralki in o\xc4\x8detu Bruceu Paltrowu, filmskemu in televizijskemu direktorju, scenaristu ter producentu. Njen o\xc4\x8de je a\xc5\xa1kenaski Jud z ruskimi koreninami, njena mama pa je bila vzgojena kot kvekerka v Penisilvaniji z nizozemskimi predniki. Njen pra-dedek po o\xc4\x8detovi strani, katerega ime je bilo \xc2\xbbPaltrowicz\xc2\xab\xc2\xa0je bil rabin iz Nowogr\xc3\xb3da, Poljska. Gwyneth Paltrow je bila vzgojena v Santa Monici, Kalifornija kjer se je \xc5\xa1olala na \xc5\xa1oli Crossroads School, preden se je preselila in za\xc4\x8dela hoditi na \xc5\xa1olo The Spence School, privatno dekli\xc5\xa1ko \xc5\xa1olo v New Yorkju, New York. Kasneje je v Santa Barbari na univerzi Kalifornije \xc5\xa1tudirala umetnostno zgodovino, preden je \xc5\xa1tudij opustila, da bi se osredoti\xc4\x8dila na igranje. Ima mlaj\xc5\xa1ega brata, igralca Jakea Paltrowa, in je sestri\xc4\x8dna igralke Katherine Moennig in kongresnice Gabrielle Giffords (AZ-08). je \xc2\xbbposvojena h\xc4\x8di\xc2\xab\xc2\xa0mesta Talavera de la Reina (\xc5\xa0panija), v katerem je pri petnajstih pre\xc5\xbeivela leto kot \xc5\xa1tudentka na izmeni in kjer se je nau\xc4\x8dila \xc5\xa1pan\xc5\xa1\xc4\x8dine. Gwyneth Paltrow je bila v otro\xc5\xa1tvu prijateljica z Mayo Rudolph, danes prepoznavno po svojem delu za oddajo  Saturday Night Live. Gwyneth Paltrow se je ve\xc4\x8dkrat udele\xc5\xbeila tabora Brown Ledge Camp v Colchestru, Vermont, ki je poznan kot priznan tabor za u\xc4\x8denje igranja.\n_START_SECTION_\nZgodnja kariera: 1990\xe2\x80\x931996\n_START_PARAGRAPH_\nGwyneth Paltrow je prvi\xc4\x8d kot poklicna igralka zaigrala v gledali\xc5\xa1\xc4\x8du leta 1996. Naslednje leto je zaigrala v svojem prvem filmu, Shout (1991), kjer je poleg nje igral tudi John Travolta; naslednje leto se je pojavila v filmu Kapitan Kljuka (1991), kjer je odigrala vlogo mlaj\xc5\xa1e Wendy. Gwyneth Paltrow je nato imela manj\xc5\xa1e vloge v filmih Malice (1993) in Flesh and Bone (1993). Nato je dobila manj\xc5\xa1o vlogo v filmu Sedem poleg Brada Pitta in Morgana Freemana, za katerega je bila nominirana za nagrado Satellite Award. Film je bil komercialno uspe\xc5\xa1en in tudi kritiki so ga v glavnem hvalili. Leta 1996 je zaigrala Emmo v filmu Emma, katerega glavno prizori\xc5\xa1\xc4\x8de je bilo Zdru\xc5\xbeeno kraljestvo, za vlogo pa se je Gwyneth Paltrow nau\xc4\x8dila popolnega angle\xc5\xa1kega naglasa.\n_START_SECTION_\nLeta priznane kariere: 1998\xe2\x80\x932003\n_START_PARAGRAPH_\nLeta 1998 je Gwyneth Paltrow zaigrala v filmu Zaljubljeni Shakespeare, kjer je upodobila ljubezen Williama Shakespearea, ki ga je zaigral Joseph Fiennes. Film je zalu\xc5\xbeil ve\xc4\x8d kot 100 milijonov $ samo v Zdru\xc5\xbeenih dr\xc5\xbeavah Amerike in s tem filmom si je Gwyneth Paltrow prislu\xc5\xbeila pozornost kritikov. Revija Entertainment Weekly je komentirala: \xc2\xbbNajbolj\xc5\xa1e vsega skupaj pa je Gwyneth Paltrow, ki je, kon\xc4\x8dno, dobila prilo\xc5\xbenost za igranje v filmu, ki si jo zaslu\xc5\xbei.\xc2\xab Revija New York Times je njeno upodobitev Viole opisala kot: \xc2\xbbGwyneth Paltrow, v svojem prvem enkratnem, izpopolnjenem nastopu, herojinjo upodobi tako, da vsem jemlje dih, ona sama pa se zdi povsem resni\xc4\x8dna v lu\xc4\x8di dobrega scenarija.\xc2\xab Film Zaljubljeni Shakespeare, ki je bil nagrajen z mnogimi nagradami, je Gwyneth Paltrow nagrado Screen Actors Guild v kategoriji za \xc2\xbbizstopajo\xc4\x8di nastop \xc5\xbeenske igralke v glavni vlogi - Film\xc2\xab in oskarja v kategoriji za \xc2\xbbnajbolj\xc5\xa1o igralko\xc2\xab\xc2\xa0ter mnoge druge nagrade._NEWLINE_V letu 1999 je Gwyneth Paltrow zaigrala v filmu Nadarjeni gospod Ripley, ki je zaslu\xc5\xbeil 80 milijonov $ in v glavnem prejel pozitivne ocene s strani filmskih kritikov. Leta 2000 je v filmu Pari pokazala tudi svoje pevske sposobnosti, ki ga je re\xc5\xbeiral njen o\xc4\x8de, Bruce Paltrow, v njem pa je igral tudi njen so-pevec, Huey Lewis. Istega leta je poleg Bena Afflecka zaigrala v romanti\xc4\x8dni drami Bounce, kjer je imela vlogo Abby Janello. Nato je kot Margot Tenenbaum postala \xc4\x8dlanica igralske zasedbe filma Veli\xc4\x8dastni Tenenbaumi (2001). Istega leta je poleg Jacka Blacka zaigrala v komediji Ljubezen je slepa, kjer je zaigrala obe vlogi, suho in debelo Rosemary, za upodobitev druge pa je morala nositi posebno oblikovano obleko, ki jo je naredila za ve\xc4\x8d kot deset kilogramov te\xc5\xbejo, in veliko li\xc4\x8dil.\n_START_SECTION_\nOstali projekti\n_START_PARAGRAPH_\nGwyneth Paltrow je ustvarjalna ambasadorka projekta Save the Children, ki sku\xc5\xa1a pove\xc4\x8dati ozave\xc5\xa1\xc4\x8denost o svetovnem dnevu plju\xc4\x8dnice. Je tudi \xc4\x8dlanica dobrodelne organizacije Robin Hood Foundation, ki se bori proti rev\xc5\xa1\xc4\x8dini v New Yorkju. Februarja 2009 je Gwyneth Paltrow prejela nominacijo za Grammyja za svoje delo za otroke, ko je brala klasi\xc4\x8dne medvedje zgodbe Billa Martina, Jr._NEWLINE_Gwyneth Paltrow se je prvi\xc4\x8d za\xc4\x8dela ukvarjati z glasbo leta 2000, ko je za film Pari posnela svojo verzijo pesmi Smokeyja Robinsona,\xc2\xa0\xc2\xbbCruisin'\xc2\xab. Pesem so kritiki sprejeli pozitivno in iz\xc5\xa1la je tudi kot singl. Pesem je pristala na prvem mestu glasbene lestvice v Avstraliji, medtem ko je izro\xc4\x8ditev Gwyneth Paltrow klasike Kim Carnes,\xc2\xa0\xc2\xbbBette Davis Eyes\xc2\xab, dosegla tretje mesto. Leta 2006 je za film Zloglasni zapela pesem \xc2\xbbWhat Is This Thing Called Love?\xc2\xab. 27. septembra leta 2006 je nastopila poleg raperja Jay-Z-ja na njegovem koncertu Royal Albert Hall. Zapela je del refrena njegove pesmi\xc2\xa0\xc2\xbbSong Cry\xc2\xab\xc2\xa0iz albuma Blueprint. V intervjuju je dejala, da bi koncert z veseljem obiskala tudi sama, le nastopati si ni \xc5\xbeelela. Povedala je: \xc2\xbbSem velika obo\xc5\xbeevalka Jay-Z-ja. Je moj najbolj\xc5\xa1i prijatelj.\xc2\xab_NEWLINE_Maja leta 2005 je Gwyneth Paltrow postala obraz parfuma Est\xc3\xa9e Lauder's Pleasures. 17. avgusta 2008 je v Chicagu podpisovala stekleni\xc4\x8dke di\xc5\xa1av podjetja, 17. julija 2008 pa je s \xc5\xa1e tremi drugimi modeli iz podjetja parfum Lauder's Sensuous promovirala New Yorku. Podjetje Est\xc3\xa9e Lauder je doniralo minimalno 500.000 $ od prodaje di\xc5\xa1av iz kolekcije \xc2\xbbPleasures Gwyneth Paltrow\xc2\xab\xc2\xa0za raziskovanje raka na prsih. Leta 2006 je postala obraz korejskega modnega branda, Bean Pole International._NEWLINE_V oktobru 2008 je podpisala pogodbo s PBS-jevo televizijsko serijo \xc5\xa0panija \xe2\x80\xa6 spet na cesti z Mariom Batalijem, ki je v oddaji prikazoval hrano in kulturo \xc5\xa0panije. V septembru 2008 je za\xc4\x8dela objavljati tedenske novice njenega \xc5\xbeivljenjskega sloga, Goop, ki so bralce spodbujale k \xc2\xbbnegovanju njihovega notranjega vidika\xc2\xab. Naslov spletne strani so incijalke njenega prvega in zadnjega imena. Vsak teden se pismo osredoto\xc4\x8di na akcijo in pisma se uvr\xc5\xa1\xc4\x8dajo v naslednje kategorije: narediti (Make), oditi (Go), dobiti (Get), storiti (Do), biti (Be) in videti (See). Iz bloga so se nor\xc4\x8devali spletna stran E-Online, revija Vanity Fair, revija The Independent in britanska revija Daily Mirror.\n_START_SECTION_\nZasebno \xc5\xbeivljenje\n_START_PARAGRAPH_\nV svojih zgodnjih dvajsetih je bila Gwyneth Paltrow pol leta zaro\xc4\x8dena z igralcem Bradom Pittom, s katerim je hodila od decembra 1994 do maja 1997. Zaroko so preklicali, saj, kot pravi ona, \xc5\xa1e ni bila pripravljena na zakon, kasneje pa je menila, da je zaradi tega prizadela Brada Pitta, saj naj bi bila v njenem \xc5\xbeivljenju v tistem \xc4\x8dasu \xc2\xbbtak\xc5\xa1na zmeda\xc2\xab. Gwyneth Paltrow je od takrat imela resna razmerja tudi z drugimi zvezdniki, kar jo je nau\xc4\x8dilo, da mora podrobnosti o svojem romanti\xc4\x8dnem \xc5\xbeivljenju skrivati pred mediji; reviji Biography je dejala: \xc2\xbbPovem stvari o razmerju [z Bradom Pittom], ki so se mi zdele napa\xc4\x8dne \xc5\xbee, ko sem jih izrekla.\xc2\xab_NEWLINE_Gwyneth Paltrow je imela z eno prekinitvijo vmes triletno razmerje z igralcem Benom Affleckom od leta 1997 do leta 2000. Najprej sta prijateljevala od novembra 1997 do januarja 1999. Kmalu po njunem razhodu ga je Gwyneth Paltrow prepri\xc4\x8dala da bi skupaj sodelovala pri filmu Bounce; med snemanjem filma sredi leta 1999 je par ponovno pri\xc4\x8del hoditi, dokler se nista dokon\xc4\x8dno raz\xc5\xa1la oktobra 2000. Gwyneth Paltrow pravi, da je revije o slavnih nehala brati leta 1999. Do prvega razhoda z Benom Affleckom leta 1999 je bila prijateljica z Winono Ryder._NEWLINE_Oktobra leta 2000 je Gwyneth Paltrow spoznala Chrisa Martina, glavnega pevca britanske rock glasbene skupine Coldplay v zaodrju po nastopu njegovega banda. Spoznala sta se samo tri tedne po smrti njenega o\xc4\x8deta, Brucea Paltrowa. Poro\xc4\x8dila sta se 5. decembra 2003 z obredom v hotelu v ju\xc5\xbeni Kaliforniji. 14. maja 2004 je par dobil svojega prvega otroka, h\xc4\x8derko Apple Blythe Alison Martin. Gwyneth Paltrow je nenavadno prvo ime svoje h\xc4\x8dere v oddaji Oprah razlo\xc5\xbeila: \xc2\xbbZvenelo je tako sladko in v mislih mi je pri\xc4\x8daralo tako ljubko podobo - saj veste, jabolka so tako sladka in zdrava in vse skupaj je kar svetopisemsko - in menila sem, da zveni tako ljubko in \xe2\x80\xa6 \xc4\x8disto! Rekla sem si: 'Popolno!'\xc2\xab Otrokova botra sta Simon Pegg in \xc4\x8dlan glasbene skupine Chrisa Martina, Jonny Buckland._NEWLINE_Njun drugi otrok, fantek, imenovan Moses Bruce Anthony Martin, se je rodil 8. aprila 2006 v porodni\xc5\xa1nici v New Yorkju, Mount Sinai Hospital. Prvo ime svojega sina je pojasnila s pesmijo, naslovljeno kot \xc2\xbbMoses\xc2\xab, ki jo je njen mo\xc5\xbe napisal zanjo pred njuno poroko. Gwyneth Paltrow je, ko je postala mama, zmanj\xc5\xa1ala koli\xc4\x8dino svojega dela. Po smrti svojega o\xc4\x8deta in rojstvu drugega otroka je tudi bolehala za depresijo._NEWLINE_Gwyneth Paltrow svoj prosti \xc4\x8das pre\xc5\xbeivlja v New Yorku ali Belsize Parku v Londonu, in sicer v hi\xc5\xa1i, ki jo je kupila od Kate Winslet. Vsak dan se ukvarja z jogo in redno telovadi s svojo zasebno trenerko, Tracy Anderson ter je do rojstva svojih otrok sledila makrobioti\xc4\x8dni dieti. Reviji People je leta 2005 povedala, da \xc2\xbbnisem ve\xc4\x8d tako stroga, kot sem bila v\xc4\x8dasih. Zdaj vsake toliko pojem nekaj sira ali bele moke, \xc5\xa1e vedno pa verjamem v neolu\xc5\xa1\xc4\x8deno zrnje in ne jem sladkorja.\xc2\xab Gwyneth Paltrow je prijateljica glasbenice Madonne in modnega oblikovalca Valentino._NEWLINE_Decembra 2006 je Gwyneth Paltrow na internetu sporo\xc4\x8dila za Not\xc3\xadcias S\xc3\xa1bado, dodatku k portugalski reviji Di\xc3\xa1rio de Not\xc3\xadcias ob koncu tedna, da meni, da so Britanci bolj cilivizirani in inteligentnej\xc5\xa1i od Ameri\xc4\x8danov. Gwyneth Paltrow je te besede zanikala, reviji People pa je povedala, da sploh nikoli ni opravila intervjuja s portugalsko revijo, namesto tega pa je na tiskovni konferenci v \xc5\xa0paniji v \xc5\xa1pan\xc5\xa1\xc4\x8dini posku\xc5\xa1ala re\xc4\x8di, da ima Evropa \xc2\xbbstarej\xc5\xa1o kulturo\xc2\xab\xc2\xa0in da Ameri\xc4\x8dani \xc2\xbb\xc5\xbeivijo za svoje delo\xc2\xab. Revija Di\xc3\xa1rio de Not\xc3\xadcias je napisala, da \xc4\x8dlanek, ki so ga objavlili 2. decembra 2006, temelji na citatih Gwyneth Paltrow v angle\xc5\xa1\xc4\x8dini, ki jih je podala preko interneta, \xc4\x8deprav je igralka sama dejala, da so si njene besede narobe razlagali in leta 2007 je povedala: \xc2\xbbObo\xc5\xbeujem Ameriko in sem Ameri\xc4\x8danka \xc4\x8dez in \xc4\x8dez.\xc2\xab"